વિધાનસભાની ચૂંટણી પ્રચાર ભાજપે પાર્ટીના સિમ્બોલ અને નામ સાથેની પ્રચાર સામગ્રીને ઉતારી છે. કિ-ચેઈન, બોલપેન, હેલ્મેટ, બ્રોચ, ટોપી સહિતની વસ્તુનું જોરદાર વેંચાણ થઈ રહ્યું છે. ભાજપની ચૂંટણી પ્રચારની સામગ્રીમાં હેલ્મેટનું સૌથી વધુ આકર્ષણ ઉભું થયું છે. ભાજપના કેસરિયા કલર સાથેની આ વસ્તુઓ મોટાભાગે જે તે બેઠકના ઉમેદવાર ખરીદી લ્યે છે. બાદમાં તેના કાર્યકરોને વિતરણ માટે સોંપે છે. કાર્યકરો પ્રચાર માટે ડોર ટુ ડોર જાય ત્યારે લોકોમાં વિતરણ કરે છે. ભાજપની પ્રચાર સામગ્રીમાં હેલ્મેટે વિશેષ આકર્ષણ જગાવ્યું છે. સામાન્ય રીતે હેલ્મેટ રૂ.૫૦૦ થી ૧,૦૦૦ની કિંમતમાં મળતી હોય છે. તેના બદલે ભાજપે તૈયાર કરાવેલી હેલ્મેટ માત્ર રૂ.૧૫૦માં મળે છે.